Той рэдкі выпадак, калі хобі і захапленне становіцца здабыткам мастацтва, дэманструюць творчыя працы В. Малышчыца. Фотамастак крочыць няпростым шляхам ад аматарства да прафесіяналізму: аўтар шмат выязджае ў розныя куткі Беларусі дзеля пленэраў, каб падгледзець і злавіць новыя сюжэты для сваёй тэмы. Пасля падарожжаў са шматлікага матэрыялу аўтарам робіцца сур’ёзны адбор для дасягнення найбольшай вобразнасці фотаздымка. Менавіта тэма начнога неба з’яўляецца новай і нечаканай у беларускім фотамастацтве. Прапанаваная выстава будзе цікавай асабліва гарадскому гледачу, каб напоўніць яго сэрца рамантызмам і любоўю да Радзімы падчас назірання за сапраўднай прыгажосцю начнога неба.